## **ΣΥΜΒΑΣΗ ΧΟΡΗΓΙΑΣ ΣΕ ΕΙΔΟΣ ΕΠΙΤΗΔΕΥΜΑΤΙΑ ΕΝΑΝΤΙ ΑΝΤΑΛΛΑΓΜΑΤΟΣ**

## (Φυσικό /Νομικό Πρόσωπο)

**Α.** Του (*φυσικού/νομικού προσώπου*)…………………………..**,** που εδρεύει στ……………….... (ΑΦΜ…………….. Δ.Ο.Υ……………………) και εκπροσωπείται νόμιμα ( εφ’ όσον υπάρχει) από τον κ………………………. αναφερόμενος εφεξής **ως «Χορηγός**» και αφετέρου

**Β**. Του **Ειδικού Λογαριασμού Κονδυλίων Έρευνας (ΕΛΚΕ) του Δημοκρίτειου Πανεπιστημίου Θράκης,** που εδρεύει Ξάνθη, Βας. Σοφίας 12, Α.Φ.Μ. 999975749, Δ.Ο.Υ. Ξάνθης, όπως νόμιμα εκπροσωπείται για την υπογραφή της παρούσας σύμβασης, δυνάμει του άρθρου 233 παρ. 1 και 2, περ. α’ του Ν. 4957/2022 (ΦΕΚ Α’ 141/21.07.2022) καθώς και της υπ’ αριθμ. ΔΠΘ/ΠΡ/27669/1883/18.01.2023 (ΦΕΚ Β’ 267/20.01.2023) απόφασης του Πρύτανη του Δ.Π.Θ., από τον Πρόεδρο της Επιτροπής Ερευνών, Καθηγητή Γεώργιο Μπρούφα, Αντιπρύτανη Έρευνας και Καινοτομίας του Δημοκρίτειου Πανεπιστημίου Θράκης αναφερόμενο στο εξής ως «**Αποδέκτης**» και

**Γ.** Του/της Καθηγητή/τριας κ./κας …………….…………………, και Επιστημονικά Υπευθύνου/ης (Ε.Υ.) του έργου …………………………………………………….. με κωδ..…, αναφερομένου/ης εφεξής ως «Επιστημονικά Υπεύθυνος/η»

αφού έλαβαν υπ’ όψιν τους τα παρακάτω :

1. Ότι το Δημοκρίτειο Πανεπιστήμιο Θράκης Ειδικός Λογαριασμός Κονδυλίων Έρευνας, στο πλαίσιο υλοποίησης του σκοπού του, επιθυμεί να διοργανώσει ένα ……………….…………. (*είδος έργου π.χ. Επιστημονικό Συνέδριο/Ημερίδα/Θερινό Σχολείο κλπ*), με τίτλο «…………………………………………………………».
2. Ότι ο Χορηγός είναι ………………………………………(*είδος επιχείρησης*) επιχείρηση, ασχολούμενη με την ……………………………..(*δραστηριότητα*)
3. Ότι ο Αποδέκτης έχοντας γνώση της εκ μέρους του Χορηγού επιδίωξης του εμπορικού /κοινωνικού σκοπού αυτού, υπέβαλε σχετική πρόταση προς αυτόν προκειμένου να συνεισφέρει ως Χορηγός στην παραπάνω διοργάνωση.
4. Ότι ο Χορηγός αποδέχεται την ως άνω υποβληθείσα από τον Αποδέκτη πρόταση χορηγίας, σύμφωνα με τους παρακάτω όρους, ρήτρες και προϋποθέσεις του παρόντος,

Μ**ε το παρόν συμφωνούν, συνομολογούν και συναποδέχονται τα παρακάτω:**

**ΑΡΘΡΟ 1. ΥΠΟΧΡΕΩΣΕΙΣ ΤΩΝ ΜΕΡΩΝ**

1. Ο Χορηγός επιθυμεί να υποστηρίξει τον Αποδέκτη και να συμβάλλει στην εκδήλωση που ορίζεται ανωτέρω παραχωρώντας με την παρούσα σύμβαση κατά πλήρη κυριότητα, νομή και κατοχή, αιτία χορηγίας, στον Αποδέκτη και αυτός αποδέχεται σύμφωνα με τη διάταξη του του άρθρου 230 του Ν. 4957/2022, τα κάτωθι αγαθά-υπηρεσίες:

|  |  |  |  |  |
| --- | --- | --- | --- | --- |
| α/α | Προμηθευτής | ΑΦΜ | Ακριβής περιγραφή αγαθών/υπηρεσιών | Αξία αγαθών |
|  |  |  |  |  |
|  |  |  |  |  |

2. Τα ως άνω αγαθά/υπηρεσίες θα χρησιμοποιηθούν για το έργο με τίτλο «………………………………………………………», με κωδ. αριθ..…………………….. και με Επιστημονικά Υπεύθυνο/η τον/την κ./κα…………………….. και θα εγκατασταθούν στους χώρους του τους οποίους λαμβάνει χώρα το έργο και εν συνεχεία μετά το πέρας αυτού θα μετεγκατασταθούν σύμφωνα με την νομοθεσία και τους κανονισμούς του Ε.Λ.Κ.Ε. στο χώρο του Δημοκρίτειου Πανεπιστημίου Θράκης (στην περίπτωση των αγαθών).

3. Η καταβολή της ανωτέρω Χορηγίας προς τον Αποδέκτη θα γίνει από τον Χορηγό έναντι έκδοσης του σχετικού νόμιμου παραστατικού (τιμολογίου) το οποίο θα εκδώσει ο Αποδέκτης. Ο χορηγός έχει την υποχρέωση έκδοσης ισόποσου τιμολογίου παροχής Υπηρεσιών προς τον Αποδέκτη.

4. Ο Χορηγός αναγνωρίζει και αποδέχεται ότι κατά τη διάρκεια του προαναφερομένου έργου μπορεί να διενεργείται προβολή και άλλων επιχειρήσεων και εταιρειών, των οποίων τα προϊόντα ενδέχεται να είναι ανταγωνιστικά προς τα προϊόντα του Χορηγού.

5. Ρητώς συμφωνείται, επιφυλασσομένου του Χορηγού παντός νομίμου δικαιώματός του, ότι ο Αποδέκτης και ο/η Επιστημονικά Υπεύθυνος/η είναι διοργανωτές του προαναφερόμενου έργου και ευθύνονται πλήρως και απευθείας έναντι του Χορηγού για την τήρηση των υποχρεώσεών τους που απορρέουν από το παρόν καθώς και για την τελική πραγματοποίηση του έργου αυτού.

**ΑΡΘΡΟ 2**

Ο Αποδέκτης αναλαμβάνει να παράσχει στον Χορηγό ……………………..(*περιγραφή είδους παρεχόμενης συμφωνημένης υπηρεσίας π.χ. αναφορά του λογοτύπου της εταιρείας σε stand του συνεδριακού χώρου*).

**ΑΡΘΡΟ 3**

Ο Αποδέκτης δεσμεύεται ότι θα αναφέρει την χορηγό εταιρεία ως Χορηγό του. Ο Αποδέκτης ορίζει τον/την Καθηγητή/τρια κ./κα ………………….…, ως υπεύθυνο/η για την υλοποίηση των συμφωνηθέντων.

Σε περίπτωση ακύρωσης του………………..………(*είδος έργου π.χ. Επιστημονικό Συνέδριο/Ημερίδα/Θερινό Σχολείο κλπ*). από τον Αποδέκτη, ο Αποδέκτης επιστρέφει στον Χορηγό τα παρασχεθέντα είδη.

**ΑΡΘΡΟ 4**

Λαμβάνοντας υπόψη το γεγονός ότι ο Χορηγός συνάπτει το παρόν Συμβόλαιο με βάση τις δηλώσεις που περιέχει, ο Αποδέκτης δηλώνει με δική του ευθύνη ότι ο σκοπός της χορηγίας είναι συμβατός με όλους τους νόμους και κανονισμούς που ισχύουν στη Ελλάδα.

**ΑΡΘΡΟ 5**

Καμία από τις υποχρεώσεις του Αποδέκτη που αναφέρονται στο παρόν δεν μπορούν να ερμηνευθούν ως προσπάθεια άσκησης ελέγχου από τον Χορηγό πάνω στο…………………….………(*είδος έργου π.χ. Επιστημονικό Συνέδριο/Ημερίδα/Θερινό Σχολείο κλπ*). του Αποδέκτη και ο Χορηγός δεν δικαιούται να συμμετέχει στη λήψη αποφάσεων που αφορούν στο……………………..…..……………….…(*είδος έργου π.χ. Επιστημονικό Συνέδριο/Ημερίδα/Θερινό Σχολείο κλπ*) του Αποδέκτη, εκτός των αποφάσεων που αφορούν, όπως προβλέπεται στο παρόν, στην εκπλήρωση της υποχρέωσης χρησιμοποίησης των παρασχεθέντων από τον Χορηγό αγαθών/υπηρεσιών ως χορηγία για το Έργο. Ο Αποδέκτης δεν αποκτά οιοδήποτε δικαίωμα, βάσει του παρόντος Συμβολαίου, επί των ιδιόκτητων κατατεθέντων ή μη κατατεθέντων εμπορικών σημάτων του Χορηγού και δεν προβαίνει σε οποιαδήποτε ενέργεια από την οποία θα μπορούσε να προκύψει ότι είναι ο κάτοχος ή ο δικαιοδόχος των σημάτων.

**ΑΡΘΡΟ 6**

Ο Χορηγός δηλώνει επιπροσθέτως ότι έχει λάβει γνώση της υποχρέωσης ανάρτησης κάποιων στοιχείων του συμβολαίου, και συγκεκριμένα της επωνυμίας του Χορηγού, του ποσού της χορηγίας και του χρόνου αποδοχής της χορηγίας, στην ιστοσελίδα ΔΙΑΥΓΕΙΑ του Εθνικού Τυπογραφείου βάσει των προβλέψεων του Ν. 4727/2020.

**ΑΡΘΡΟ 7**

Διαφορές που θα ανακύψουν τυχόν σε σχέση με το παρόν Συμβόλαιο επιλύονται με φιλικό διακανονισμό από τα Μέρη και εάν δεν επιτευχθεί αυτό επιλύονται από τα αρμόδια Ελληνικά δικαστήρια.

Το παρόν Συμβόλαιο συντάχθηκε σε 3 (τρία) πανομοιότυπα αντίτυπα, 1 (ένα) για κάθε συμβαλλόμενο μέρος.

ΓΙΑ ΤΟΝ ΧΟΡΗΓΟΓΙΑ ΤΟ ΔΗΜΟΚΡΙΤΕΙΟ ΠΑΝΕΠΙΣΤΗΜΙΟ ΘΡΑΚΗΣ

ΕΙΔΙΚΟΣ ΛΟΓΑΡΙΑΣΜΟΣ ΚΟΝΔΥΛΙΩΝ ΕΡΕΥΝΑΣ

|  |  |
| --- | --- |
| ……………………….. | Ο/Η Επιστημονικά Υπεύθυνος/η  …………………………  Ο Πρόεδρος Επιτροπής Ερευνών του ΕΛΚΕ ΔΠΘ  Καθηγητής  Γεώργιος Μπρούφας  Αντιπρύτανης ΔΠΘ  ή, σε περίπτωση κωλύματος ή απουσίας αυτού και  κατ’ εξουσιοδότησή του,  η Αντιπρόεδρος  Παπαγεωργοπούλου Χριστίνα  Καθηγήτρια ΔΠΘ |